CELEX: 62015TA0533
Language: el
Date: 2018-03-14 00:00:00
Title: Συνεκδικασθείσες υποθέσεις T-533/15 και T-264/16: Απόφαση του Γενικού Δικαστηρίου της 14ης Μαρτίου 2018 — Kim κ.λπ. κατά Συμβουλίου και Επιτροπής (Κοινή εξωτερική πολιτική και πολιτική ασφάλειας — Περιοριστικά μέτρα κατά της Βόρειας Κορέας με σκοπό την παρεμπόδιση της διάδοσης των πυρηνικών όπλων — Κατάλογος των προσώπων και των οντοτήτων σε βάρος των οποίων επιβάλλεται δέσμευση κεφαλαίων και οικονομικών πόρων — Καταχώριση των ονομάτων των προσφευγόντων στον κατάλογο — Απόδειξη του βασίμου της καταχώρισης στον κατάλογο — Υποχρέωση αιτιολόγησης)

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/25
            
         Απόφαση του Γενικού Δικαστηρίου της 14ης Μαρτίου 2018 — Kim κ.λπ. κατά Συμβουλίου και Επιτροπής
   (Συνεκδικασθείσες υποθέσεις T-533/15 και T-264/16) (1)
   
   ((Κοινή εξωτερική πολιτική και πολιτική ασφάλειας - Περιοριστικά μέτρα κατά της Βόρειας Κορέας με σκοπό την παρεμπόδιση της διάδοσης των πυρηνικών όπλων - Κατάλογος των προσώπων και των οντοτήτων σε βάρος των οποίων επιβάλλεται δέσμευση κεφαλαίων και οικονομικών πόρων - Καταχώριση των ονομάτων των προσφευγόντων στον κατάλογο - Απόδειξη του βασίμου της καταχώρισης στον κατάλογο - Υποχρέωση αιτιολόγησης))
   (2018/C 152/30)
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες στην υπόθεση T-533/15: Il-Su Kim (Pyongyang, Βόρεια Κορέα), και οι λοιποί 5 προσφεύγοντες των οποίων τα ονόματα περιλαμβάνονται στο παράρτημα) (εκπρόσωποι: M. Lester, S. Midwinter, QC, T. Brentnall και A. Stevenson, solicitors)
   
      Προσφεύγοντες στην υπόθεση T-264/16: Korea National Insurance Corporation (Pyongyang) (εκπρόσωποι: M. Lester, S. Midwinter, T. Brentnall και A. Stevenson)
   
      Καθών: Συμβούλιο της Ευρωπαϊκής Ένωσης (εκπρόσωποι: αρχικώς A. de Elera San Miguel Hurtado και A. Vitro, στη συνέχεια A. Vitro και F. Naert), Ευρωπαϊκή Επιτροπή (εκπρόσωποι: στην υπόθεση T-533/15 L. Havas, S. Bartelt και D. Gauci, και στην υπόθεση T-264/16 L. Havas και S. Bartelt, στη συνέχεια στην υπόθεση T-533/15 L. Havas και D. Gauci, και στην υπόθεση T-264/16 L. Havas)
   
      Παρεμβαίνον υπέρ των καθών: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς V. Kaye, στη συνέχεια S. Brandon, στη συνέχεια S. Brandon και C. Crane, και τέλος S. Brandon)
   
      Αντικείμενο
   
   Στην υπόθεση T-533/15, αίτημα βάσει του άρθρου 263 ΣΛΕΕ για την ακύρωση της απόφασης (ΚΕΠΠΑ) 2015/1066 του Συμβουλίου, της 2ας Ιουλίου 2015, για την τροποποίηση της απόφασης 2013/183/ΚΕΠΠΑ σχετικά με περιοριστικά μέτρα κατά της Λαοκρατικής Δημοκρατίας της Κορέας (ΕΕ 2015, L 174, σ. 25), του εκτελεστικού κανονισμού (ΕΕ) 2015/1062 της Επιτροπής, της 2ας Ιουλίου 2015, σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας (ΕΕ 2015, L 174, σ. 16), της απόφασης (ΚΕΠΠΑ) 2016/475 του Συμβουλίου, της 31ης Μαρτίου 2016, για την τροποποίηση της απόφασης 2013/183/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας της Κορέας (ΕΕ 2016, L 85, σ. 34), του εκτελεστικού κανονισμού (ΕΕ) 2016/659 της Επιτροπής, της 27ης Απριλίου 2016, σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας (ΕΕ 2016, L 114, σ. 9), της απόφασης (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (ΕΕ 2016, L 141, σ. 79), καθώς και όλων των σχετικών εκτελεστικών κανονισμών του Συμβουλίου, στο μέτρο που οι πράξεις αυτές αφορούν τους προσφεύγοντες, και, στην υπόθεση T-264/16, αίτημα βάσει του άρθρου 263 ΣΛΕΕ για την ακύρωση της απόφασης 2016/475, του εκτελεστικού κανονισμού 2016/659, της απόφασης 2016/849 και όλων των σχετικών εκτελεστικών κανονισμών του Συμβουλίου, στο μέτρο που οι πράξεις αυτές αφορούν την προσφεύγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει τις προσφυγές.
            
         
               2)
            
            
               Στην υπόθεση T-533/15, ο Kim Il-Su και οι λοιποί προσφεύγοντες των οποίων τα ονόματα περιλαμβάνονται στο παράρτημα καταδικάζονται στα δικαστικά έξοδα, εξαιρουμένων των εξόδων του Ηνωμένου Βασιλείου της Μεγάλης Βρετανίας και της Βόρειας Ιρλανδίας.
            
         
               3)
            
            
               Στην υπόθεση T-264/16, η Korea National Insurance Corporation καταδικάζεται στα δικαστικά έξοδα.
            
         
               4)
            
            
               Στην υπόθεση T-533/15, το Ηνωμένο Βασίλειο φέρει τα δικαστικά του έξοδα.
            
         
      (1)  EE C 381 της 16.11.2015.